Τάσος Τέλλογλου

Ο Τάσος Τέλλογλου  (1961) είναι Έλληνας δημοσιογράφος που ειδικεύεται στις έρευνες. Επίσης έχει συγγράψει βιβλία.

 Βιογραφικό 
Γεννήθηκε το 1961 στους Αμπελόκηπους της Αθήνας. Σπούδασε Νομική στο Εθνικό και Καποδιστριακό Πανεπιστήμιο Αθηνών. Ξεκίνησε τη δημοσιογραφική του σταδιοδρομία το 1986 για την εφημερίδα «Η Πρώτη», όπου εργάστηκε έως το 1989. Ήταν ανταποκριτής στη Γερμανία για την εφημερίδα «Η Καθημερινή» από το 1990 έως το 1997, και για το Mega από το 1993 έως το 2000. Από το 1998, και για δύο χρόνια, ο Τάσος Τέλλογλου παρουσίαζε την εκπομπή «Μαύρο Κουτί», μαζί με τον Αλέξη Παπαχελά και τον Παύλο Τσίμα στο Mega. Το 2001, ξεκίνησε να αρθρογραφεί για την εφημερίδα «Το Βήμα». Επίσης, το 2001, συνεργάστηκε με τον Παύλο Τσίμα και τον Γιώργο Κουβαρά στην εκπομπή «Κόκκινο Πανί» που προβαλλόταν στον ANT1. Από τον Ιούνιο του 2002 έως τον Ιούλιο του 2004, εργάστηκε στη Νέα Ελληνική Τηλεόραση (ΝΕΤ) παρουσιάζοντας τις μηνιαίες εκπομπές ντοκιμαντέρ «Μόνιτορ» και «Στριπτίζ». Τον Οκτώβριο το 2004, πραγματοποίησε τη πρώτη του έρευνα για την εκπομπή «Οι Φάκελοι» στο Mega. Ήταν αρχισυντάκτης της εκπομπής έως το 2007. Από το 2007 έως το 2013, συμπαρουσίαζε την εκπομπή «Οι Νέοι Φάκελοι», ως συνέχεια αυτής των «Φακέλων», μαζί με τον Αλέξη Παπαχελά και τη Σοφία Παπαϊωάννου στον ΣΚΑΪ. Από το 2020 ως το 2023 παρουσιάζε την εβδομαδιαία εκπομπή έρευνας "Special Report" στον ΑΝΤ1.

Το 2016 συμμετέχει στην ομάδα που ιδρύει την ερευνητική ιστοσελίδα Insidεstory.gr.Σε αυτήν αποκαλύπτει με την συναδελφό του Ελίζα Τριανταφύλλου την υπόθεση των τηλεφωνικών υποκλοπών με την χρήση κατασκοπευτικού λογισμικού(Spyware)Predator τον Απρίλιο του 2022.Το φθινόπωρο του ίδιου χρόνου δημοσιεύουν έρευνα με τους συναδέλφους  τους της Haaretz και του Lighthouse έρευνα για την εξαγωγή στοιχείων του λογισμικού σε πολιτοφυλακή του Σουδάν .To Mάρτιο του 2023 με αφορμή τον ξυλοδαρμό στη Μύκονο του αρχαιολόγου Μανώλη Ψαρρού από την οικοδομική μαφία του νησιού αρχίζει και δημοσιεύει έρευνες για τα νησιά των Κυκλάδων και την καταστροφή του τοπίου τους από ισχυρά κατασκευαστικά και ξενοδοχειακά συμφέροντα.Στο τέλος του ίδιου χρόνου ξεκινούν με άλλους συναδέλφους στην "πρωτοβουλία για τη Δημοσιογραφία"σειρά ρεπορτάζ για θέματα που αφορούν την προστασία του περιβάλλοντος , του τοπίου και των υδατικών αποθεμάτων την καμπάνια για τις "Βιώσιμες Κυκλάδες".

Τη τηλεοπτική περίοδο 2007-2008 του απονεμήθηκε το βραβείο Καλύτερου Δημοσιογραφικού Ρεπορτάζ της Χρονιάς, στα Τηλεοπτικά Βραβεία «Πρόσωπα», για την έρευνα του στην ελληνική όψη, για το σκάνδαλο Siemens..Από το 2010 συνεργάζεται ως συντάκτης της "Καθημερινής"με τον συνάδελφο του Klaus Ott απο την ερευνητική ομάδα της Süddeutsche Zeitung για την αποκάλυψη της ελληνικής όψης του σκανδάλου των "μαύρων ταμείων" της Siemens . Από το 2010 ως το 2013 ερευνά με τον Ott την υπόθεση των γερμανικών υποβρυχίων της HDW/Thyssen Krupp που οδηγεί στην σύλληψη και καταδίκη του πρώην υπουργού Αμύνης Άκη Τσοχατζόπουλου.

Το 2010, προκλήθηκαν έντονες αντιδράσεις, μετά από κείμενο που είχε ανεβάσει στο προσωπικό του ιστολόγιο, αναφορικά με την οικονομική κρίση, και την κυβέρνηση του Γιώργου Παπανδρέου.

Βιβλιογραφία
Έχει συγγράψει τέσσερα βιβλία:

 Η γερμανική πολιτική στον γιουγκοσλαβικό χώρο 1991 - 1995 (1996).
 Φάκελος 17 Νοέμβρη (2002) - Μαζί με τον Αλέξη Παπαχελά, για τον Επαναστατική Οργάνωση 17 Νοέμβρη.
 Η πόλη των Αγώνων (2004), για την περίοδο προετοιμασίας των Ολυμπιακών Αγώνων 2004.
 Το Δίκτυο - Φάκελος Siemens (2009), για το σκάνδαλο Siemens.

Παραπομπές

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες παρουσιαστές
Κατηγορία:Έλληνες συγγραφείς του 21ου αιώνα
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών